CELEX: 32017R2327
Language: el
Date: 2017-12-14 00:00:00
Title: Εκτελεστικός κανονισμός (ΕΕ) 2017/2327 της Επιτροπής, της 14ης Δεκεμβρίου 2017, σχετικά με την έγκριση της 2-μεθυλο-1,2-βενζισοθειαζολ-3(2Η)-όνης ως δραστικής ουσίας για χρήση σε βιοκτόνα του τύπου προϊόντων 6 (Κείμενο που παρουσιάζει ενδιαφέρον για τον ΕΟΧ )

15.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 333/25
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2327 ΤΗΣ ΕΠΙΤΡΟΠΉΣ
   της 14ης Δεκεμβρίου 2017
   σχετικά με την έγκριση της 2-μεθυλο-1,2-βενζισοθειαζολ-3(2Η)-όνης ως δραστικής ουσίας για χρήση σε βιοκτόνα του τύπου προϊόντων 6
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 90 παράγραφος 2,
   Εκτιμώντας τα ακόλουθα:
   
               (1)
            
            
               Η Πολωνία έλαβε στις 26 Νοεμβρίου 2009 αίτηση, σύμφωνα με το άρθρο 11 παράγραφος 1 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (2), για την καταχώριση της δραστικής ουσίας 2-μεθυλο-1,2-βενζισοθειαζολ-3(2Η)-όνης στο παράρτημα I της εν λόγω οδηγίας για χρήση σε προϊόντα του τύπου προϊόντων 6, συντηρητικά συσκευασμένων ειδών, που περιγράφονται στο παράρτημα V της εν λόγω οδηγίας και αντιστοιχούν στον τύπο προϊόντων 6, που ορίζεται στο παράρτημα V του κανονισμού (ΕΕ) αριθ. 528/2012.
            
         
               (2)
            
            
               Η Πολωνία υπέβαλε την έκθεση αξιολόγηση μαζί με τις συστάσεις της στις 24 Μαρτίου 2016, σύμφωνα με το άρθρο 90 παράγραφος 2 του κανονισμού (ΕΕ) αριθ. 528/2012.
            
         
               (3)
            
            
               Η γνώμη του Ευρωπαϊκού Οργανισμού Χημικών Προϊόντων διατυπώθηκε στις 27 Ιουνίου 2017 από την επιτροπή βιοκτόνων, αφού ελήφθησαν υπόψη τα συμπεράσματα της αρμόδιας αρχής αξιολόγησης.
            
         
               (4)
            
            
               Σύμφωνα με την εν λόγω γνώμη, μπορεί να αναμένεται ότι τα βιοκτόνα του τύπου προϊόντων 6 που περιέχουν 2-μεθυλο-1,2-βενζισοθειαζολ-3(2Η)-όνη πληρούν τα κριτήρια του άρθρου 19 παράγραφος 1 στοιχείο β) του κανονισμού (ΕΕ) αριθ. 528/2012, υπό την προϋπόθεση ότι τηρούνται ορισμένες προδιαγραφές και όροι σχετικά με τη χρήση τους.
            
         
               (5)
            
            
               Συνεπώς, είναι σκόπιμο να εγκριθεί η 2-μεθυλο-1,2-βενζισοθειαζολ-3(2Η)-όνη για χρήση σε βιοκτόνα του τύπου προϊόντων 6, με την επιφύλαξη της συμμόρφωσης με ορισμένες προδιαγραφές και όρους.
            
         
               (6)
            
            
               Δεδομένου ότι η 2-μεθυλο-1,2-βενζισοθειαζολ-3(2Η)-όνη πληροί τα κριτήρια για ταξινόμηση ως ευαισθητοποιητικό του δέρματος της υποκατηγορίας 1Α (ισχυρό ευαισθητοποιητικό) όπως προσδιορίζεται στο παράρτημα I σημείο 3.4.2.2.1.2. του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (3), τα κατεργασμένα αντικείμενα που έχουν υποστεί κατεργασία με 2-μεθυλο-1,2-βενζισοθειαζολ-3(2Η)-όνη ή την εμπεριέχουν θα πρέπει να φέρουν κατάλληλη επισήμανση όταν διατίθενται στην αγορά.
            
         
               (7)
            
            
               Θα πρέπει να προβλέπεται εύλογο χρονικό διάστημα πριν από την έγκριση μιας δραστικής ουσίας, ώστε να παρέχεται η δυνατότητα στα ενδιαφερόμενα μέρη να λάβουν τα αναγκαία προπαρασκευαστικά μέτρα για την ικανοποίηση των νέων απαιτήσεων.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής βιοκτόνων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η 2-μεθυλο-1,2-βενζισοθειαζολ-3(2Η)-όνη εγκρίνεται ως δραστική ουσία για χρήση σε βιοκτόνα του τύπου προϊόντων 6, με την επιφύλαξη των προδιαγραφών και των όρων που προβλέπονται στο παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Δεκεμβρίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 167 της 27.6.2012, σ. 1.
   
      (2)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).
   
      (3)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).
   
      ΠΑΡΑΡΤΗΜΑ
      
                  Κοινή ονομασία
               
               
                  Ονομασία IUPAC
                  Αριθμοί ταυτοποίησης
               
               
                  Ελάχιστος βαθμός καθαρότητας της δραστικής ουσίας (1)
                  
               
               
                  Ημερομηνία έγκρισης
               
               
                  Ημερομηνία λήξης της έγκρισης
               
               
                  Τύπος προϊόντος
               
               
                  Ειδικοί όροι
               
            
                  2-μεθυλο-1,2-βενζισοθειαζολ-3(2Η)-όνη
                  (MBIT)
               
               
                  Ονομασία IUPAC:
                  2-μεθυλο-1,2-βενζισοθειαζολ-3(2Η)-όνη
                  Αριθ. EC: Δεν διατίθεται
                  Αριθ. CAS: 2527-66-4
               
               
                  ≥ 997 g/kg
               
               
                  1η Ιουλίου 2018
               
               
                  30 Ιουνίου 2028
               
               
                  6
               
               
                  Οι άδειες για τα βιοκτόνα υπόκεινται στους ακόλουθους όρους:
                  
                              1)
                           
                           
                              Κατά την αξιολόγηση του προϊόντος δίνεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης κινδύνου της δραστικής ουσίας σε ενωσιακό επίπεδο.
                           
                        
                              2)
                           
                           
                              Λαμβανομένων υπόψη των κινδύνων που έχουν εντοπιστεί για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή στα εξής:
                              
                                          α)
                                       
                                       
                                          στους επαγγελματίες χρήστες·
                                       
                                    
                                          β)
                                       
                                       
                                          στα επιφανειακά και υπόγεια ύδατα για υπαίθρια χρήση των βαφών και επιχρισμάτων με συντηρητικό και στη χρήση των υγρών με συντηρητικό που χρησιμοποιούνται για την παραγωγή χαρτιού, υφάσματος ή δέρματος.
                                       
                                    
                        Η διάθεση στην αγορά κατεργασμένων αντικειμένων υπόκειται στον ακόλουθο όρο:
                  Το πρόσωπο που είναι αρμόδιο για τη διάθεση στην αγορά αντικειμένου που έχει υποστεί κατεργασία με 2-μεθυλο-1,2-βενζισοθειαζολ-3(2Η)-όνη ή την εμπεριέχει διασφαλίζει ότι η επισήμανση του εν λόγω κατεργασμένου αντικειμένου παρέχει τις πληροφορίες που αναφέρονται στο άρθρο 58 παράγραφος 3 δεύτερο εδάφιο του κανονισμού (ΕΕ) αριθ. 528/2012.
               
            
         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που αξιολογήθηκε. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, αν έχει αποδειχθεί ότι είναι τεχνικά ισοδύναμη με την αξιολογηθείσα δραστική ουσία.